
	1.
	Likumprojekts (grozījumi)
1.
	Iebildums
Ar likumprojektu paredzēts papildināt Publiskas personas kapitāla daļu un kapitālsabiedrību pārvaldības likuma 1.pantu ar 23., 24.un 25.punktu. Lūdzam skaidrot normās izmantoto formulējumu attiecībā uz ieņēmumu, ko veido kapitālsabiedrības komercdarbība, saņemtie dāvinājumi, ziedojumi un citi pašu ieņēmumi, kas nav valsts vai pašvaldības budžeta finansējums, daļu no pēdējo trīs pārskata gadu laikā no kapitālsabiedrības vidējā apgrozījuma attiecīgajā periodā - kā tas būtu aprēķināms un kāds ir pamatojums šāda nosacījuma noteikšanai. Tāpat nav saprotams, kā noteikts 10% slieksnis, attiecīgi lūdzam to pamatot.
Vēršam uzmanību, ka ir valsts kapitālsabiedrības, kuru darbība izriet no normatīvajos aktos noteiktas funkcijas vai deleģēta valsts pārvaldes uzdevuma, attiecīgi ieņēmumu gūšana nav to darbības pamatmērķis, līdz ar to ieņēmumu, ko veido komercdarbība un citi pašu ieņēmumi, kas nav valsts budžeta finansējums, daļas proporcija būtu jānosaka, ņemot vērā šo apsvērumu.
Piedāvātā redakcija
-
	Sabīne Ālmane (FM)

	2.
	Likumprojekts (grozījumi)
 "15) korporatīvā pārvaldība – pasākumu kopums kapitālsabiedrības darbības un attīstības mērķu sasniegšanai un kapitālsabiedrības darbības kontrolei, kā arī ar kapitālsabiedrības darbību saistīto risku novērtēšanai un pārvaldīšanai;
16) nefinanšu mērķi – kapitālsabiedrības mērķi, kas izriet no kapitālsabiedrībai noteiktā vispārējā stratēģiskā mērķa, tiesību aktiem un politikas plānošanas dokumentiem un ir saistīti ar publiskai personai noteikto funkciju izpildes nodrošināšanu, kā arī kapitālsabiedrības darbības attīstības, izaugsmes vai efektivitātes paaugstināšanas mērķi un kapitālsabiedrības ilgtspējas mērķi, tajā skaitā korporatīvās sociālās atbildības mērķi;
17) finanšu mērķi - ar kapitālsabiedrības finanšu darbību saistītie mērķi (piemēram, rentabilitāte, kapitāla struktūra, apgrozījums, dividendes un peļņa);"
	Iebildums
Uzturam iepriekš izteikto iebildumu (izziņas 270.p.) par likumprojektā ietverto Publiskas personas kapitāla daļu un kapitālsabiedrību pārvaldības likuma 1.panta pirmās daļas 17.punktu - finanšu mērķa definīciju.
Lūgums pārskatīt un svītrot no piedāvātās finanšu mērķu definīcijas piemēriem vārdu “dividendes”, jo dividenžu izmaksas apmērs procentos no peļņas visām publiskas personas kapitālsabiedrībām ir noteikts tiesību aktos  un likuma prasību izpildei nevajadzētu būt finanšu mērķim.  Turklāt dividenžu apmērs ir saistīts un ir atkarīgs no peļņas rādītāja, kas jau ir viens no finanšu mērķiem. Piekrītam, ka dividenžu rādītājs  var  būt kā obligāts finanšu darbības  rādītājs, kurš jāietver vidēja termiņa darbības stratēģijās. Vienlaikus vēršam uzmanību uz to, ka  rādītājs “dividendēs izmaksājamā peļņas daļa” kā piemērs darbības finanšu rādītājiem jau ir ietverts likumprojekta 13.pantā “Izteikt  26.panta ceturto daļu (..) grozījumu tekstā.

Piedāvātā redakcija
-
	Līga Rozenberga (VNI)

	3.
	Likumprojekts (grozījumi)
 "3.1 pants. Publiskas personas kapitāla daļu un kapitālsabiedrību pārvaldības vispārējie principi
(1) Publiskas personas kapitāla daļu un kapitālsabiedrību pārvaldības vispārējie principi:
1) informēta un aktīva īpašnieka princips – publiska persona normatīvos aktos noteiktā kārtībā definē publiskas personas līdzdalības kapitālsabiedrībā vispārējo stratēģisko mērķi un būtiskos uzdevumus, kā arī periodiski pēc nepieciešamības izvērtē to aktualitāti un publiskas personas kapitāla daļu turētājs nodrošina, ka kapitālsabiedrībā ir izstrādāta publiskas personas izvirzītajiem mērķiem atbilstoša vidēja termiņa darbības stratēģija;
2) mērķorientācijas princips – publiskas personas kapitāla daļu pārvaldībā tiek īstenota publiskās personas aktīvu lietderīga ieguldīšana kapitālsabiedrībā un pieņemti uz kapitālsabiedrības vispārējo stratēģisko mērķu sasniegšanu orientēti lēmumi;
3) risku vadības princips – publiskas personas kapitāla daļu  pārvaldībā tiek nodrošināta kapitālsabiedrības darbības un pārvaldības procesu pārskatāmība, savlaicīga preventīvu un korektīvu pasākumu ieviešana risku mazināšanai vai novēršanai;
4) informācijas atklātības princips – publiskas personas kapitāla daļu pārvaldībā tiek nodrošināta informācijas pieejamība par kapitālsabiedrību, ievērojot informācijas atklātības un publiskošanas prasības;5) sadarbības princips – publiskas personas kapitāla daļu pārvaldība tiek īstenota, sadarbojoties šā likuma subjektiem, tai skaitā nodrošinot vispusīgu un operatīvu informācijas apmaiņu, kapitāla daļu pārvaldības uzlabošanai nepieciešamas informācijas saglabāšanu, kā arī informācijas sniegšanu koordinācijas institūcijai par kapitālsabiedrību pārvaldības sistēmā identificētiem trūkumiem.(2) Īstenojot publiskas personas kapitāla daļu pārvaldību, šī likuma subjekti ievēro publiskas personas kapitāla daļu un kapitālsabiedrību pārvaldības vispārējos principus.(3) Publisku personu kontrolētu kapitālsabiedrību pārvaldība tiek īstenota līdzvērtīgi publiskas personas kapitālsabiedrību pārvaldības procesam, ja vien šajā likumā nav noteikta īpaša izņēmuma kārtība vai konstatējami citi tiesiski šķēršļi.(4) Publiskas personas augstākās lēmējinstitūcijas, kapitāla daļu turētāja, kapitāla daļu turētāja pārstāvja, kapitālsabiedrības valdes un padomes funkciju izpildi un tiesības nevar nodot privātpersonām civiltiesiska darījuma vai deleģēšanas līguma ceļā."
	Iebildums
Dzēst/precizēt 3.1 panta (1) daļas 5. punktā vārdu “periodiski”. Aicinām vai nu precizēt, vai arī dzēst.
Piedāvātā redakcija
-
	Liene Bertoki (LOTO)

	4.
	Likumprojekts (grozījumi)
 "7. pants. Publiskas personas līdzdalības izvērtēšana
(1) Valsts kapitāla daļu turētājam un atvasinātas publiskas personas kapitāla daļu turētāja pārstāvim ir pienākums ne retāk kā reizi piecos gados sagatavot un iesniegt publiskas personas augstākai lēmējinstitūcijai priekšlikumu par publiskas personas līdzdalības apmēru kapitālsabiedrībā. Priekšlikumu pamato ar līdzdalības stratēģisko izvērtējumu, kurā ietver:
1) vērtējumu par līdzdalības atbilstību Valsts pārvaldes iekārtas likuma 88.panta pirmās daļas nosacījumiem un  līdzdalības lietderību kapitālsabiedrībā, ietverot arī ekonomisko izvērtējumu, lai pamatotu, ka citā veidā nav iespējams efektīvi sasniegt noteiktos mērķus vai nodrošināt deleģēto uzdevumu izpildi;
2) līdzdalības apmēra ietekmi uz publiskas personas kapitālsabiedrības vai publiski privātās kapitālsabiedrības vispārējo stratēģisko mērķu un vidēja termiņa darbības stratēģijā noteikto mērķu sasniegšanu;
3) iepriekšējā periodā sasniegto kapitālsabiedrības darbības rezultātu vērtējumu sasaistē ar īpašnieka gaidu vēstuli;
4) kapitālsabiedrības atbilstību kādai no šā likuma 25.1 pantā norādīto kapitālsabiedrību grupām (valsts kapitālsabiedrībām);
5) kapitālsabiedrības iesaistes apjomu konkrētos preču vai pakalpojumu tirgos un publiskas personas līdzdalības apmēra ietekmi uz konkurenci;
6) informāciju par kapitālsabiedrības stratēģiskās attīstības potenciālu no finansiālā, konkurences tirgus un inovāciju iespēju aspekta;
7) priekšlikumu par vispārējā stratēģiskā mērķa sasniegšanai nepieciešamo līdzdalības apmēru pamatkapitālā un pamatojumu;
8) pamatojums priekšlikumam attiecībā uz kapitālsabiedrības vispārējiem stratēģiskajiem mērķiem nākamajā darbības periodā;
9) vērtējumu par kapitālsabiedrības līdzdalības tiesisko pamatu un ekonomisko lietderību kapitālsabiedrības meitas sabiedrībās;
10) vērtējumu par kapitālsabiedrības meitas sabiedrību līdzdalības citās kapitālsabiedrībās ekonomisko lietderību;
11) ziņas par to, vai kapitālsabiedrība izvērtējuma periodā ir saņēmusi finansiālo palīdzību, kas kvalificējama kā komercdarbības atbalsts un vai attiecībā uz kapitālsabiedrību izvērtējuma periodā ir konstatēti komercdarbības atbalsta sniegšanas pārkāpumi.

(2) Sagatavojot līdzdalības stratēģisko izvērtējumu, ievēro Valsts pārvaldes iekārtas likuma 88.panta otrajā daļā noteikto konsultēšanās procedūru ar kompetentajām institūcijām konkurences aizsardzības jomā un komersantus pārstāvošām biedrībām vai nodibinājumiem."

(3) Lēmumu par publiskas personas līdzdalības saglabāšanu vai līdzdalības apmēra izmaiņām kapitālsabiedrībā pieņem attiecīgās publiskās personas augstākā lēmējinstitūcija. Lēmumā ietver:
1) vērtējumu par publiskas personas līdzdalības kapitālsabiedrībā atbilstību šā likuma 4. panta nosacījumiem;
2) vispārējos stratēģiskos mērķus;
3) slēdzienu par publiskas personas līdzdalības apmēra saglabāšanu vai līdzdalības apmēra izmaiņām;
4) ja nepieciešams, attiecībā uz kapitālsabiedrībām, kuru kapitāla daļas vai akcijas nav atsavināmas, ietver uzdevumu izstrādāt risinājumu kapitālsabiedrības kapitāla daļu atsavināšanas ierobežojumu atcelšanai.

(4) Ja likumos ir noteikts, ka attiecīgās kapitālsabiedrības kapitāla daļas vai akcijas nav atsavināmas, tad šā panta pirmajā daļā noteiktajā kārtībā sagatavotajā izvērtējumā var neietvert  šā panta pirmās daļas 1., 2., 7. punktā norādīto vērtējumu par publiskas personas līdzdalības kapitālsabiedrībā atbilstību Valsts pārvaldes iekārtas likuma 88.panta pirmās daļas nosacījumiem, līdzdalības saglabāšanas lietderību un stratēģiskā mērķa sasniegšanai nepieciešamo līdzdalības apmēru un un augstākās lēmējinstitūcijas nolēmumā var neietvert šā panta trešās daļas 1., 3. un 4.punktu."
	Iebildums
Iebilstam pret neprecīza jēdziena izmantošanu un lūdzam saskaņā ar Ministru kabineta 15.09.2022. rīkojumu Nr.618 (turpmāk – Rīkojums) 7. panta (1) daļā aizstāt vārdus “līdzdalības stratēģisko izvērtējumu” ar vārdiem “stratēģiskās attīstības izvērtējumu”.
Precizējums nepieciešams, lai nepārprotami varētu saprast, ka uz valsts kapitālsabiedrībām, kas ar likumu noteiktas kā neatsavināmas, netiktu attiecināta regulāra valsts līdzdalības apmēra izvērtēšana, bet gan stratēģiskās attīstības izvērtējums.
Piedāvātā redakcija
-
	Liene Bertoki (LOTO)

	5.
	Likumprojekts (grozījumi)
 "7. pants. Publiskas personas līdzdalības izvērtēšana
(1) Valsts kapitāla daļu turētājam un atvasinātas publiskas personas kapitāla daļu turētāja pārstāvim ir pienākums ne retāk kā reizi piecos gados sagatavot un iesniegt publiskas personas augstākai lēmējinstitūcijai priekšlikumu par publiskas personas līdzdalības apmēru kapitālsabiedrībā. Priekšlikumu pamato ar līdzdalības stratēģisko izvērtējumu, kurā ietver:
1) vērtējumu par līdzdalības atbilstību Valsts pārvaldes iekārtas likuma 88.panta pirmās daļas nosacījumiem un  līdzdalības lietderību kapitālsabiedrībā, ietverot arī ekonomisko izvērtējumu, lai pamatotu, ka citā veidā nav iespējams efektīvi sasniegt noteiktos mērķus vai nodrošināt deleģēto uzdevumu izpildi;
2) līdzdalības apmēra ietekmi uz publiskas personas kapitālsabiedrības vai publiski privātās kapitālsabiedrības vispārējo stratēģisko mērķu un vidēja termiņa darbības stratēģijā noteikto mērķu sasniegšanu;

4) kapitālsabiedrības atbilstību kādai no šā likuma 25.1 pantā norādīto kapitālsabiedrību grupām (valsts kapitālsabiedrībām);
5) kapitālsabiedrības iesaistes apjomu konkrētos preču vai pakalpojumu tirgos un publiskas personas līdzdalības apmēra ietekmi uz konkurenci;
6) informāciju par kapitālsabiedrības stratēģiskās attīstības potenciālu no finansiālā, konkurences tirgus un inovāciju iespēju aspekta;
7) priekšlikumu par vispārējā stratēģiskā mērķa sasniegšanai nepieciešamo līdzdalības apmēru pamatkapitālā un pamatojumu;
8) pamatojums priekšlikumam attiecībā uz kapitālsabiedrības vispārējiem stratēģiskajiem mērķiem nākamajā darbības periodā;
9) vērtējumu par kapitālsabiedrības līdzdalības tiesisko pamatu un ekonomisko lietderību kapitālsabiedrības meitas sabiedrībās;
10) vērtējumu par kapitālsabiedrības meitas sabiedrību līdzdalības citās kapitālsabiedrībās ekonomisko lietderību;
11) ziņas par to, vai kapitālsabiedrība izvērtējuma periodā ir saņēmusi finansiālo palīdzību, kas kvalificējama kā komercdarbības atbalsts un vai attiecībā uz kapitālsabiedrību izvērtējuma periodā ir konstatēti komercdarbības atbalsta sniegšanas pārkāpumi.

(2) Sagatavojot līdzdalības stratēģisko izvērtējumu, ievēro Valsts pārvaldes iekārtas likuma 88.panta otrajā daļā noteikto konsultēšanās procedūru ar kompetentajām institūcijām konkurences aizsardzības jomā un komersantus pārstāvošām biedrībām vai nodibinājumiem."

(3) Lēmumu par publiskas personas līdzdalības saglabāšanu vai līdzdalības apmēra izmaiņām kapitālsabiedrībā pieņem attiecīgās publiskās personas augstākā lēmējinstitūcija. Lēmumā ietver:
1) vērtējumu par publiskas personas līdzdalības kapitālsabiedrībā atbilstību šā likuma 4. panta nosacījumiem;
2) vispārējos stratēģiskos mērķus;
3) slēdzienu par publiskas personas līdzdalības apmēra saglabāšanu vai līdzdalības apmēra izmaiņām;

(4) Ja likumos ir noteikts, ka attiecīgās kapitālsabiedrības kapitāla daļas vai akcijas nav atsavināmas, tad šā panta pirmajā daļā noteiktajā kārtībā sagatavotajā izvērtējumā var neietvert  šā panta pirmās daļas 1., 2., 7. punktā norādīto vērtējumu par publiskas personas līdzdalības kapitālsabiedrībā atbilstību Valsts pārvaldes iekārtas likuma 88.panta pirmās daļas nosacījumiem, līdzdalības saglabāšanas lietderību un stratēģiskā mērķa sasniegšanai nepieciešamo līdzdalības apmēru un un augstākās lēmējinstitūcijas nolēmumā var neietvert šā panta trešās daļas 1., 3. un 4.punktu."
	Iebildums
Lūdzam precizēt likumprojekta 4. pantu attiecībā uz likuma 7. panta pirmās daļas 11. punktu, lai nodrošinātu skaidrību par tā piemērošanas nozīmību publiskas personas līdzdalības izvērtēšanas kontekstā, skaidri norādot, ka izvērtējumā ietver ziņas par to, vai samazinot, saglabājot vai palielinot līdzdalības apmēru kapitālsabiedrībā, tas atbilst komercdarbības atbalsta kontroles jomu regulējušo normatīvo aktu prasībām. Vienlaikus lūdzam papildināt anotāciju ar skaidrojumu par šādas normas iekļaušanas nepieciešamību.
Piedāvātā redakcija
-
	Ieva Mažuika (FM)

	6.
	Likumprojekts (grozījumi)
 "(6) Ja valsts kapitāla daļu turētājs pieļauj ilgstošus vai būtiskus valsts kapitāla daļu pārvaldības pārkāpumus vai būtiskas nepilnības kapitāla daļu turētāja pienākumu izpildē un nav panākta vienošanās ar koordinācijas institūciju par piemērotu korektīvo darbību veikšanu noteiktā termiņā, Ministru kabinets pēc koordinācijas institūcijas ierosinājuma var lemt par attiecīgās kapitālsabiedrības valsts kapitāla daļu turētāja funkciju nodošanu citam valsts kapitāla daļu turētājam."
	Iebildums
Neatbalstām likumprojekta 7.pantā ietverto regulējumu, kas paredz papildināt likuma 10.pantu ar sesto daļu. No normas nav saprotams, kādi "ilgstoši un būtiski valsts kapitāla daļu pārvaldības pārkāpumi vai būtiskas nepilnības" ir domātas. Normā izmantotais formulējums ir plašs un vispārējs, nav saprotamas, kā tas tiktu konstatēts un fiksēts, attiecīgi ir apšaubāma normas objektīva piemērošana.
 
Piedāvātā redakcija
-
	Sabīne Ālmane (FM)

	7.
	Likumprojekts (grozījumi)
 "25.2 pants. Īpašnieka gaidu vēstule
(1) Pēc Ministru kabineta lēmuma pieņemšanas par līdzdalības iegūšanu vai saglabāšanu valsts kapitālsabiedrībā vai valsts kontrolētā kapitālsabiedrībā, ja tā tiek saglabāta valsts izšķirošā ietekmē, vai tiek noteikts vai aktualizēts kapitālsabiedrības vispārējais stratēģiskais mērķis, kapitāla daļu turētājs sagatavo īpašnieka gaidu vēstuli.
(2)  Īpašnieka gaidu vēstulē ietver šādu informāciju:
1) norādes par kapitālsabiedrības vispārējo stratēģisko mērķu tvērumu un robežām;
2) augsta līmeņa finanšu un nefinanšu mērķus sasaistē ar kapitālsabiedrības vispārējo stratēģisko mērķi;
3) skaidrojumu par valsts kā īpašnieka gaidām (iecerēm), ko nepieciešams sasniegt ar līdzdalību kapitālsabiedrībā plānotajā periodā, tostarp nozaru politikas dokumentos ietvertos uz kapitālsabiedrību attiecināmos horizontālos politiku mērķus (vides, ilgtspējas, korporatīvās pārvaldības, sociālās atbildības, pētniecības, attīstības u. c.);
4) kapitālsabiedrības sagaidāmo attīstības virzienu un kapitāla daļu turētāja finanšu gaidas (ieceres);
5)  nozares ministrijas nefinanšu gaidas (ieceres) –  mērķus, attiecīgi paredzot piešķirt valsts finansējumu vai norādot citus finanšu avotus, arī gaidas vai kvalitātes standartus attiecībā uz valsts uzdevumu izpildi, ja nav noslēgts deleģēšanas līgums.
(3) Īpašnieka gaidu vēstuli apstiprina dalībnieku (akcionāru) sapulcē.
(4) Kapitāla daļu turētājs pirms īpašnieka gaidu vēstules apstiprināšanas dalībnieku (akcionāru) sapulcē saņem nozares ministrijas (ja kapitāla daļu turētājs nav nozares ministrija) un  koordinācijas institūcijas atzinumu. Atzinumā nozares ministrija sniedz vērtējumu par gaidu vēstulē norādītajiem nefinanšu mērķiem un to atbilstību nozares politikas mērķiem, bet koordinācijas institūcija vērtē gaidu vēstules atbilstību kapitālsabiedrībai noteiktajam vispārējam stratēģiskam mērķim, satura atbilstību šā panta otrajā daļā norādītajai gaidu vēstules struktūrai un satura  pietiekamību vidēja termiņa darbības stratēģijas izstrādei.
(5) Kapitāla daļu turētājam ir tiesības aktualizēt īpašnieka gaidu vēstuli pēc nepieciešamības, ja kapitāla daļu turētāja ieceres vai nozares politikas pamatnostādnes vai mērķi ir mainījušies. Īpašnieka gaidu vēstules aktualizēšanu var ierosināt arī nozares ministrija, augstākā lēmējinstitūcija, padome vai valde.
(6) Koordinācijas institūcija izstrādā īpašnieka gaidu vēstules izstrādes vadlīnijas."
	Iebildums
Vēršam uzmanību, ka pretēji izziņas 102.punktā norādītajam nav ņemts vērā iebildums daļā par "Vienlaikus lūdzam noteikt arī termiņu, cik ilgā laikā pēc lēmuma par valsts līdzdalības saglabāšanu ir jāizstrādā 25.2 panta pirmajā  daļā minētā īpašnieka gaidu vēstule. Tas nepieciešams, lai savlaicīgi varētu uzsākt vidēja termiņa darbības stratēģijas izstrādi vai grozījumus, lai tie būtu pielāgoti īpašnieku gaidu vēstulē noteiktajam.". Pamatojumā nav minēti iemesli, kāpēc iebildums citētajā daļā nav ņemts vērā.
Termiņa noteikšana gaidu vēstules apstiprināšanai pēc Ministru kabineta lēmuma pieņemšanas par valsts līdzdalības saglabāšanu un vispārējā stratēģiskā mērķa aktualizācijas ir būtiska vidēja termiņa darbības stratēģijas izstrādei. Ņemot vērā praksē novēroto gaidu vēstules izstrādes termiņš varētu būt  trīs mēneši no minētā lēmuma spēkā stāšanās, jo faktiski gaidu vēstules saturs jau sāk veidoties uz tiem pašiem faktiskajiem apstākļiem, kā valsts līdzdalības vērtējuma sagatavošana.
Piedāvātā redakcija
(1) Pēc Ministru kabineta lēmuma pieņemšanas par līdzdalības iegūšanu vai saglabāšanu valsts kapitālsabiedrībā vai valsts kontrolētā kapitālsabiedrībā, ja tā tiek saglabāta valsts izšķirošā ietekmē, vai tiek noteikts vai aktualizēts kapitālsabiedrības vispārējais stratēģiskais mērķis, kapitāla daļu turētājs trīs  mēnešu laikā sagatavo īpašnieka gaidu vēstuli.
 
	Sarmīte Ozola (VNI)

	8.
	Likumprojekts (grozījumi)
 Izslēgt 26. panta vienpadsmito un divpadsmito daļu.
	Iebildums
Nepiekrītam Publiskas personas kapitāla daļu un kapitālsabiedrību pārvaldības likuma ( turpmāk - Kapitālsabiedrību pārvaldības likums) 26.panta (11) daļas svītrošanai.
Izziņas 105.punktā, skaidrojot, kādēļ likumprojekts paredz izslēgt 26.panta (11) daļu, norādīts, ka, Kapitālsabiedrību pārvaldības likuma redakcija noteic, ka nozares ministrija,  koordinācijas institūcija un koordinācijas institūcijas padome,  kas šajā likumā noteiktajā kārtībā sniedz atzinumu valsts kapitāla daļu turētājam vai valsts kapitālsabiedrības padomei (ja tāda ir izveidota), ir atbildīgas par to sniegto vērtējumu, tomēr ne šajā likumā, ne citos likumos nav noteikts atbildības veids un robežas, līdz ar ko pašreiz spēkā esošā 26.panta (11) daļas norma ir deklaratīva un uzskatāma par tādu, kuru nav iespējams īstenot un tā no tiesību akta dzēšama.
Vēršam uzmanību - ja Valsts kancelejas ieskatā nav attiecīga regulējuma minēto tiesību subjektu atbildības veida un atbildības robežas noteikšanai, tad šāds regulējums ir izstrādājams, pilnveidojot tiesību normas, nevis izslēdzot no Kapitālsabiedrību pārvaldības likuma 26.panta vienpadsmitā daļā noteikto tiesību subjektu atbildību.
Minētais attiecas arī uz Kapitālsabiedrību pārvaldības likuma 26.panta (12) daļas izslēgšanu - vēršam uzmanību, ka nav skaidrs atbildības sadalījums, ja valsts kapitāla daļu turētājs, dodot piekrišanu šā panta sestajā daļā minētajam darījumam (kas būtiski ietekmē kapitālsabiedrības vidēja termiņa darbības stratēģijā noteikto aktīvu apjomu), neievēro koordinācijas institūcijas atzinumā norādīto.
Piedāvātā redakcija
-
	Līga Rozenberga (VNI)

	9.
	Likumprojekts (grozījumi)
 "54.1 pants. Publiskas personas kapitālsabiedrības un publiski privātās kapitālsabiedrības darbības pārskati
(1)  Publiskas personas kapitālsabiedrība un publiski privātā kapitālsabiedrība, kura ir liela sabiedrība atbilstoši Gada pārskatu un konsolidēto gada pārskatu likumā noteiktajiem kritērijiem, sagatavo gada pārskatu atbilstoši starptautiskajiem finanšu pārskatu standartiem. 
(2) Publiskas personas kapitālsabiedrības un publiski privātās kapitālsabiedrības papildus gada pārskatam sagatavo:
1) starpperiodu finanšu pārskatus par trim, sešiem un deviņiem mēnešiem;
2) pārskatu par kapitālsabiedrības īpašuma struktūru (tai skaitā līdzdalību citās kapitālsabiedrībās) un izmaiņām tajā par katru saimniecisko gadu;
3) pārskatus vai ziņojumus atbilstoši attiecināmām nefinanšu vai ilgtspējas informācijas atklāšanas prasībām;
4) paziņojumu par korporatīvo pārvaldību sagatavo kapitālsabiedrība, kura atbilst šā likuma 58.1 panta pirmās daļas kritērijiem."
	Iebildums
Iebilstam pret starptautisko finanšu pārskatu standartu (SFPS) obligātu noteikšanu.
Ieņēmumu atzīšana pēc SFPS radītu papildu izdevumus, palielinātu administratīvo slogu un, atsevišķos gadījumos, visticamāk samazinātu nodokļu iemaksas valsts budžetā, kā, piemēram, Latvijas Loto gadījumā SFPS piemērošana būtu pretrunā ar 2006. gada 19. decembra MK noteikumiem Nr. 1043 “Azartspēļu un izložu organizācijas vienotā grāmatvedības uzskaites kārtība”, kur ir noteikta cita ieņēmumu atzīšanas kārtība, kas ir pamats izložu nodokļa aprēķināšanai. Līdz ar to, atzīstot ieņēmumus pēc SFPS, visticamāk samazinātos izložu nodokļu ieņēmumi. Lai nodrošinātu normatīvo aktu prasību izpildi, Latvijas Loto būtu jāveic uzskaite gan pēc SFPS, gan pēc Latvijas normatīviem aktiem, kas ir būtisks administratīvais slogs, kā arī prasītu jaunus tehnoloģiskos risinājumus, lai nodrošinātu divu veidu uzskaiti.
Ņemot vērā iepriekš minēto, lūdzam SFPS piemērošanas prasību nenoteikt kā obligātu, bet līdzīgi kā Gada pārskatu un konsolidēto gada pārskatu likumā, noteikt lielajām kapitālsabiedrībām iespēju izvēlēties piemērot SFPS.
Piedāvātā redakcija
-
	Liene Bertoki (LOTO)

	10.
	Likumprojekts (grozījumi)
 "54.1 pants. Publiskas personas kapitālsabiedrības un publiski privātās kapitālsabiedrības darbības pārskati
(1)  Publiskas personas kapitālsabiedrība un publiski privātā kapitālsabiedrība, kura ir liela sabiedrība atbilstoši Gada pārskatu un konsolidēto gada pārskatu likumā noteiktajiem kritērijiem, sagatavo gada pārskatu atbilstoši starptautiskajiem finanšu pārskatu standartiem. 
(2) Publiskas personas kapitālsabiedrības un publiski privātās kapitālsabiedrības papildus gada pārskatam sagatavo:
1) starpperiodu finanšu pārskatus par trim, sešiem un deviņiem mēnešiem;
2) pārskatu par kapitālsabiedrības īpašuma struktūru (tai skaitā līdzdalību citās kapitālsabiedrībās) un izmaiņām tajā par katru saimniecisko gadu;
3) pārskatus vai ziņojumus atbilstoši attiecināmām nefinanšu vai ilgtspējas informācijas atklāšanas prasībām;
4) paziņojumu par korporatīvo pārvaldību sagatavo kapitālsabiedrība, kura atbilst šā likuma 58.1 panta pirmās daļas kritērijiem."
	Iebildums
      Likumprojekta 54.1 panta  otrās daļas 1.apakšpunkts, nosaka, ka publiskas personas kapitālsabiedrības un publiski privātās kapitālsabiedrības papildus gada pārskatam sagatavo starpperiodu finanšu pārskatus par trim, sešiem un deviņiem mēnešiem.
       Savukārt 58.panta pirmās daļas otrā punkta a) apakšpunkts nosaka, ka kapitālsabiedrībām jāpublisko starpperiodu pārskatu par trim, sešiem un deviņiem mēnešiem, titullapā skaidri norādot informāciju par to, vai pārskatu ir revidējis (pārbaudījis) zvērināts revidents un publiskojot pārskatu kopā ar attiecīgo zvērināta revidenta ziņojumu, kā arī zvērināta revidenta nepārbaudītu gada  pārskatu (divu mēnešu laikā pēc pārskata perioda beigām),

            Lūdzam vienādot 54.1 panta  otrās daļas 1.apakšpunkta un 58.panta pirmās daļas otrā punkta a) apakšpunkta noteiktās prasības, lai paredzētu vienādus nosacījumus – kādu pārskatu sagatavo, tādu arī publisko. Ja tiek sagatavoti starpperiodu finanšu pārskati, tad vajadzētu noteikt, ka publisko arī šādus starpperiodu finanšu pārskatus vai otrādi, ja sagatavo starpperiodu pārskatus, tad publisko arī starpperiodu pārskatus. Šobrīd likumprojekta 54.1 panta  otrās daļas 1.apakšpunkts paredz sagatavot tikai starpperiodu finanšu pārskatus, bez starpperioda vadības ziņojuma, savukārt jāpublicē viss starpperiodu pārskats, kas ietver gan starpperioda finanšu pārskatus, gan starpperiodu vadības ziņojumus.
           Norādām, ka saskaņā ar grāmatvedības normatīvajiem aktiem  - sabiedrības starpperiodu pārskats sastāv no starpperiodu finanšu pārskata un starpperiodu vadības ziņojuma, tātad starpperiodu finanšu pārskats nesatur sastāvdaļu vadības ziņojumu.
Piedāvātā redakcija
-
	Dina Šaknere (FM)

	11.
	Likumprojekts (grozījumi)
 "77.1 pants. Attālinātas norises dalībnieku sapulces protokols
(1) Attālinātas norises dalībnieku sapulces sasaukšanas gadījumā tiek veikts sapulces gaitas ieraksts ar tehniskiem līdzekļiem. Sapulces protokols tiek sagatavots triju darba dienu laikā. Sapulces gaitas ieraksts tiek uzglabāts līdz sapulces protokola sagatavošanas brīdim vai ilgāk, ja nepieciešams, ievērojot fizisko personu datu apstrādes noteikumus.
(2) Attālinātas norises dalībnieku sapulces protokolā norāda šā likuma 77.panta otrajā daļā norādītās ziņas."
	Iebildums
Vēršam uzmanību, ka likumprojektā ietvertais grozījums likuma 77.panta trešajā daļā un 77.1 panta pirmajā daļā par protokola sagatavošanu triju darba dienu laikā dublējas minētajās normās. Lūdzam precizēt minētās normas, vienā no tām šo teksta daļu svītrojot.
Piedāvātā redakcija
-
	Sabīne Ālmane (FM)

	12.
	Likumprojekts (grozījumi)
 "92.1 pants. Pamatkapitāla samazināšanas nosacījumi
(1) Sabiedrības pamatkapitālu samazina, dzēšot daļas un dzēsto daļu nominālvērtību iemaksājot attiecīgās publiskās personas budžetā.
(2) Mantiskā ieguldījuma priekšmets, ko publiska persona ieguldījusi sabiedrības pamatkapitālā ar atceļošu nosacījumu, pēc nosacījuma iestāšanās  atdodams publiskai personai, samazinot kapitālsabiedrības pamatkapitālu par nosacīti ieguldītā īpašuma ieguldījuma patieso vērtību.
	Iebildums
Ievērojot saskaņošanas dalībnieku izteiktos iebildumus (izziņas 152. - 155.p.), likumprojektā ietvertā Publiskas personas kapitāla daļu un kapitālsabiedrību pārvaldības likuma 64.panta otrās daļas redakcija  precizēta, kā arī  likums papildināts ar 92.1 pantu (par publiskas personas akciju sabiedrības pamatkapitāla samazināšanas nosacījumiem) nosakot, ka mantiskā ieguldījuma priekšmets, ko publiska persona ieguldījusi sabiedrības pamatkapitālā ar atceļošu nosacījumu, pēc nosacījuma iestāšanās atdodams publiskai personai, samazinot kapitālsabiedrības pamatkapitālu par nosacīti ieguldītā īpašuma patieso vērtību.
Nepiekrītam likuma 64.panta otrās daļas un 92.1 panta otrās daļas regulējumam, VNĪ  ieskatā, mantiskā ieguldījuma priekšmets, ko publiska persona ieguldījusi sabiedrības pamatkapitālā ar atceļošu nosacījumu, pēc nosacījuma iestāšanās atdodams publiskai personai, samazinot kapitālsabiedrības pamatkapitālu par Ieguldījuma vērtību nevis nosacīti ieguldītā īpašuma patieso vērtību.

Piedāvātā redakcija
-
	Līga Rozenberga (VNI)

	13.
	Likumprojekts (grozījumi)
 "105.1 pants. Attālinātas norises akcionāru sapulces protokols
(1) Attālinātas norises akcionāru sapulces sasaukšanas gadījumā tiek veikts sapulces gaitas ieraksts ar tehniskiem līdzekļiem. Sapulces protokols tiek sagatavots triju darba dienu laikā. Sapulces gaitas ieraksts tiek uzglabāts līdz sapulces protokola sagatavošanas brīdim vai ilgāk, ja nepieciešams.
(2) Attālinātas norises akcionāru sapulces protokolā norāda šā likuma 105.panta otrajā daļā norādītās ziņas."
	Iebildums
Vēršam uzmanību, ka likumprojektā ietvertais grozījums likuma 105.panta trešajā daļā un 105.1 panta pirmajā daļā par protokola sagatavošanu triju darba dienu laikā dublējas minētajās normās. Lūdzam precizēt minētās normas, vienā no tām šo teksta daļu svītrojot.
Piedāvātā redakcija
-
	Sabīne Ālmane (FM)

	14.
	Likumprojekts (grozījumi)
 "148. pants. Dalībnieku piesaistes veidi
(1) Publiskas personas kapitālsabiedrība var kļūt par privāto kapitālsabiedrību vai publiski privāto kapitālsabiedrību šādos veidos:
1) palielinot kapitālsabiedrības pamatkapitālu šā likuma 149.pantā norādītajā gadījumā;
2) reorganizējot kapitālsabiedrību;
3) nododot publiskas personas kapitāla daļas bez atlīdzības citai publiskai personai (šā likuma 159. un 160.pants);
4) veicot akciju sākotnējo izvietošanu;
5) veicot akciju pārdošanu gadījumos, kad kapitālsabiedrībai nav noteikts neatsavināmas publiskas kapitālsabiedrības statuss.
(2) Pirms lēmuma par daļu (akciju) kapitāla piesaisti pieņemšanas, publiskā persona veic publiskas personas līdzdalības kapitālsabiedrībā izvērtējumu atbilstoši šā likuma 7.panta noteikumiem.
(3) Personāla akciju izlaišana nav uzskatāma par kapitāla piesaistes veidu šīs nodaļas izpratnē, un personāla akciju izlaišana neietekmē publiskas personas kapitālsabiedrības statusu un pārvaldības kārtību."
	Iebildums
Redakciju ir nepieciešams precizēt, jo "akciju izvietošana" nav piemērots termins. Akciju izvietošana biržas sarakstā notiek pēc tam, kad pārdošana jau ir notikusi. Kad apskatām uzņēmuma pārdošanu un kotēšanu biržā, tad būtu jālieto termins "publiskais piedāvājums". Piektais apakšpunkts “pārdošana” daļēji arī ietver “publisko piedāvājumu”, bet ar to nav pietiekami skaidra norāde.

 
Piedāvātā redakcija
Aizstāt  4.apakšpunktā vārdus “akciju sākotnējo izvietošanu” ar vārdiem “publisko piedāvājumu”.
	Imants Tiesnieks (FM)

	15.
	Likumprojekts (grozījumi)
 Papildināt Pārejas noteikumus ar 35. punktu šādā redakcijā:
	Iebildums
Iebilstam pret termiņa noteikšanu 01.01.2026., jo, lai varētu gada pārskatu par 2026. gadu sagatavot atbilstoši SFPS, ņemot vērā, ka pārejas datums uz SFPS ir salīdzinošā perioda sākuma datums, t.i., ja pirmo reizi SFPS pārskats tiktu sagatavots par 2026. gadu, tad pārejas datums uz SFPS būtu 2024. gada 1. janvāris, kas vairs nav iespējams. Līdz ar to 2026. gada 1.janvāris ir jāmaina uz 2027. gada 1.janvāri.
Piedāvātā redakcija
-
	Liene Bertoki (LOTO)

	16.
	Likumprojekts (grozījumi)
 Grozījumi Publiskas personas kapitāla daļu un kapitālsabiedrību pārvaldības likumā
	Priekšlikums
Ņemot vērā to, ka izziņas 181. punktā minētais Finanšu ministrijas iebildums ir ņemts vērā, lūdzam izziņas 181. punktā kolonnā "Apstrādes informācija" precizēt norādīto darbību "Nav ņemts vērā", to aizstājot ar darbību "Ņemts vērā".
Piedāvātā redakcija
-
	Ieva Purviņa (FM)

	17.
	Likumprojekts (grozījumi)
 "24) no valsts atkarīga komerciāla valsts kapitālsabiedrība – kapitālsabiedrība, kuras ieņēmumi, ko veido tās komercdarbība, saņemtie dāvinājumi, ziedojumi un citi pašu ieņēmumi, kas nav valsts vai pašvaldības budžeta finansējums, pēdējo trīs pārskata gadu laikā pārsniedz 10 % no kapitālsabiedrības vidējā apgrozījuma attiecīgajā periodā, neatkarīgi no šīs kapitālsabiedrības iekļaušanas Centrālās statistikas pārvaldes sagatavotā Institucionālo sektoru klasifikācijas saraksta sektorā "Vispārējā valdība", deleģēto uzdevumu apjoma, tirgus apstākļiem un ieņēmumu struktūras, ja šāda kapitālsabiedrība neatbilst komerciālas valsts kapitālsabiedrības kritērijiem;"
	Priekšlikums
Nepieciešams precizējums:
“24) no valsts atkarīga komerciāla valsts kapitālsabiedrība – valsts kapitālsabiedrība”
“trīs pārskata gadu laikā pārsniedz 10 procenti no kapitālsabiedrības”
Piedāvātā redakcija
-
	Liene Bertoki (LOTO)

	18.
	Likumprojekts (grozījumi)
 "7.1 pants. Publiskas personas līdzdalības ārkārtas izvērtēšana
(1) Publiskas personas augstākā lēmējinstitūcija ir tiesīga ierosināt publiskas personas līdzdalības kapitālsabiedrībā ārkārtas izvērtēšanu.
(2) Līdzdalības ārkārtas izvērtēšanu veic atbilstoši šā likuma 7. panta pirmās un otrās daļas noteikumiem.
(3) Veicot publiskas personas līdzdalības ārkārtas izvērtēšanu kapitālsabiedrībās, attiecībā uz kurām likumos ir noteikts, ka to kapitāla daļas vai akcijas nav atsavināmas, publiskas personas izvērtējumu  un publiskas personas augstākās lēmējinstitūcijas nolēmumu sagatavo, nepiemērojot šā likuma 7. panta trešajā daļā noteikto atbrīvojumu."
	Priekšlikums
Ar mērķi samazināt administratīvo slogu, ierosinām papildināt: 7.1 panta (1) daļu ar atsevišķiem precīziem nosacījumiem/apstākļiem, atbilstoši kuriem publiskas personas augstākā lēmējinstitūcija ir tiesīga ierosināt publiskas personas ārkārtas līdzdalības izvērtēšanu, tas ir, piemēram:
1) ja ir notikušas būtiskas izmaiņas nozarē, kurā darbojas valsts kapitālsabiedrība, kuras kapitāla daļas vai akcijas nav atsavināmas;
2) ja kapitālsabiedrība, kuras kapitāla daļas vai akcijas nav atsavināmas, uzsāk būtiskus jaunus kapitālsabiedrības darbības virzienus un tamlīdzīgi.
Piedāvātā redakcija
-
	Liene Bertoki (LOTO)

	19.
	Likumprojekts (grozījumi)
 "(6) Ja valsts kapitāla daļu turētājs pieļauj ilgstošus vai būtiskus valsts kapitāla daļu pārvaldības pārkāpumus vai būtiskas nepilnības kapitāla daļu turētāja pienākumu izpildē un nav panākta vienošanās ar koordinācijas institūciju par piemērotu korektīvo darbību veikšanu noteiktā termiņā, Ministru kabinets pēc koordinācijas institūcijas ierosinājuma var lemt par attiecīgās kapitālsabiedrības valsts kapitāla daļu turētāja funkciju nodošanu citam valsts kapitāla daļu turētājam."
	Priekšlikums
Priekšlikums:
Lūdzam definēt, kas tiek saprasts ar: ilgstošus vai būtiskus valsts kapitāla daļu pārvaldības pārkāpumus vai būtiskas nepilnības kapitāla daļu turētāja pienākumu izpildē? Kāds tiesiskais mehānisms tiks piemērots, lai lemtu, ka ir ilgstošas un būtiskas nepilnības, un kāds mehānisms tiks piemērots tiesību pārejai? Nepieciešams precizēt, lai nodrošinātu objektivitāti un neatkarību šādu lēmumu pieņemšanai.
Piedāvātā redakcija
-
	Liene Bertoki (LOTO)

	20.
	Likumprojekts (grozījumi)
 "Valsts kapitāla daļu pārvaldības politikas veidošana
(1) Ministru kabinets, ievērojot Valsts pārvaldes iekārtas likuma 88. panta pirmajā daļā noteiktos nosacījumus, deklarācijā par Ministru kabineta iecerēto darbību vai rīcības plānā deklarācijas īstenošanai (turpmāk – rīcības plāns) nosaka valsts kapitālsabiedrību pārvaldības politikas prioritātes.
(2) Šā panta pirmajā daļā norādītā dokumenta valsts kapitālsabiedrību pārvaldības politikas sadaļā ietver:
1) valsts līdzdalības kapitālsabiedrībās pamatnostādnes, ja nepieciešams, lemjot par ārkārtas līdzdalības izvērtēšanas darbību uzsākšanu konkrētās kapitālsabiedrībās;
2) valsts nozīmes stratēģiskos uzdevumus sasaistē ar rīcības plānā uz kapitālsabiedrībām orientētajiem nozares mērķiem;
3) plānotā perioda ilgtspējas mērķu ietvaru šā likuma 25.1 pantā noteiktajām valsts kapitālsabiedrību grupām vai konkrētām kapitālsabiedrībām;
4) ja nepieciešams, arī valsts attīstībai vai drošībai stratēģiski svarīgus īpašumus, kas izveidojami vai pārvaldāmi ar valsts kapitālsabiedrību iesaisti, vai novēršamas tirgus nepilnības, vai tādas preces un pakalpojumus un to grupas, kuri ir stratēģiski svarīgi valsts attīstībai vai drošībai un kuru nodrošināšanu paredzēts sekmēt ar valsts līdzdalību kapitālsabiedrībās.
(3) Valsts kapitālsabiedrību kapitāla daļu (akciju) turētāji, izstrādājot īpašnieka gaidu vēstules, ņem vērā šā panta pirmajā daļā norādītajā valsts kapitālsabiedrību pārvaldības politikas dokumentā noteiktās prioritātes."
	Priekšlikums
Priekšlikums: precizēt 24.1 panta (2) daļas 3) punktā minēto terminu “plānotais periods”.
Piedāvātā redakcija
-
	Liene Bertoki (LOTO)

	21.
	Likumprojekts (grozījumi)
 "Valsts kapitāla daļu pārvaldības politikas veidošana
(1) Ministru kabinets, ievērojot Valsts pārvaldes iekārtas likuma 88. panta pirmajā daļā noteiktos nosacījumus, deklarācijā par Ministru kabineta iecerēto darbību vai rīcības plānā deklarācijas īstenošanai (turpmāk – rīcības plāns) nosaka valsts kapitālsabiedrību pārvaldības politikas prioritātes.
(2) Šā panta pirmajā daļā norādītā dokumenta valsts kapitālsabiedrību pārvaldības politikas sadaļā ietver:
1) valsts līdzdalības kapitālsabiedrībās pamatnostādnes, ja nepieciešams, lemjot par ārkārtas līdzdalības izvērtēšanas darbību uzsākšanu konkrētās kapitālsabiedrībās;
2) valsts nozīmes stratēģiskos uzdevumus sasaistē ar rīcības plānā uz kapitālsabiedrībām orientētajiem nozares mērķiem;
3) plānotā perioda ilgtspējas mērķu ietvaru šā likuma 25.1 pantā noteiktajām valsts kapitālsabiedrību grupām vai konkrētām kapitālsabiedrībām;
4) ja nepieciešams, arī valsts attīstībai vai drošībai stratēģiski svarīgus īpašumus, kas izveidojami vai pārvaldāmi ar valsts kapitālsabiedrību iesaisti, vai novēršamas tirgus nepilnības, vai tādas preces un pakalpojumus un to grupas, kuri ir stratēģiski svarīgi valsts attīstībai vai drošībai un kuru nodrošināšanu paredzēts sekmēt ar valsts līdzdalību kapitālsabiedrībās.
(3) Valsts kapitālsabiedrību kapitāla daļu (akciju) turētāji, izstrādājot īpašnieka gaidu vēstules, ņem vērā šā panta pirmajā daļā norādītajā valsts kapitālsabiedrību pārvaldības politikas dokumentā noteiktās prioritātes."
	Priekšlikums
Priekšlikums:
Lūdzam definēt, kas tiek saprasts ar: ilgstošus vai būtiskus valsts kapitāla daļu pārvaldības pārkāpumus vai būtiskas nepilnības kapitāla daļu turētāja pienākumu izpildē? Kāds tiesiskais mehānisms tiks piemērots, lai lemtu, ka ir ilgstošas un būtiskas nepilnības, un kāds mehānisms tiks piemērots tiesību pārejai? Nepieciešams precizēt, lai nodrošinātu objektivitāti un neatkarību šādu lēmumu pieņemšanai.
Piedāvātā redakcija
-
	Liene Bertoki (LOTO)

	22.
	Likumprojekts (grozījumi)
 "54.1 pants. Publiskas personas kapitālsabiedrības un publiski privātās kapitālsabiedrības darbības pārskati
(1)  Publiskas personas kapitālsabiedrība un publiski privātā kapitālsabiedrība, kura ir liela sabiedrība atbilstoši Gada pārskatu un konsolidēto gada pārskatu likumā noteiktajiem kritērijiem, sagatavo gada pārskatu atbilstoši starptautiskajiem finanšu pārskatu standartiem. 
(2) Publiskas personas kapitālsabiedrības un publiski privātās kapitālsabiedrības papildus gada pārskatam sagatavo:
1) starpperiodu finanšu pārskatus par trim, sešiem un deviņiem mēnešiem;
2) pārskatu par kapitālsabiedrības īpašuma struktūru (tai skaitā līdzdalību citās kapitālsabiedrībās) un izmaiņām tajā par katru saimniecisko gadu;
3) pārskatus vai ziņojumus atbilstoši attiecināmām nefinanšu vai ilgtspējas informācijas atklāšanas prasībām;
4) paziņojumu par korporatīvo pārvaldību sagatavo kapitālsabiedrība, kura atbilst šā likuma 58.1 panta pirmās daļas kritērijiem."
	Priekšlikums
            Lūdzam likumprojekta  54.1 panta pirmajā daļā  lietot pilno starptautisko grāmatvedības standartu nosaukumu un aizstāt vārdus “starptautiskajiem finanšu pārskatu standartiem” ar vārdiem “starptautiskajiem grāmatvedības standartiem, kuri pieņemti saskaņā ar Eiropas Parlamenta un Padomes 2002.gada 19.jūlija regulu (EK) Nr. 1606/2002 par starptautisko grāmatvedības standartu piemērošanu”.
Piedāvātā redakcija
-
	Dina Šaknere (FM)

	23.
	Likumprojekts (grozījumi)
 "(2) Valde vada un pārzina sabiedrības lietas, tā vada un atbild par sabiedrības komercdarbību, ikdienas operatīvo darbību kā arī par likumam atbilstošu grāmatvedību un uz  kapitālsabiedrību attiecināmo informācijas publiskošanas prasību izpildi, un rīkojas ar sabiedrības mantu un līdzekļiem atbilstoši likumiem, statūtiem un dalībnieku sapulces lēmumiem."
	Priekšlikums
Lūdzam precizēt 80.panta otro daļu un noteikt, ka valde atbild par Grāmatvedības likumam atbilstošu grāmatvedību vai noteikt, ka valde atbild par grāmatvedības jomu.

Pamatojums:
Grāmatvedības likuma 33. panta pirmās daļas 1.punkts nosaka, ka uzņēmuma vadītājs ir atbildīgs par grāmatvedības kārtošanu atbilstoši Grāmatvedības likuma prasībām;
 
Piedāvātā redakcija
"Valde vada un pārzina sabiedrības lietas, tā vada un atbild par sabiedrības komercdarbību, ikdienas operatīvo darbību, kā arī par  grāmatvedības jomu, un uz  kapitālsabiedrību attiecināmo informācijas publiskošanas prasību izpildi, un rīkojas ar sabiedrības mantu un līdzekļiem atbilstoši likumiem, statūtiem un dalībnieku sapulces lēmumiem."

vai

"Valde vada un pārzina sabiedrības lietas, tā vada un atbild par sabiedrības komercdarbību, ikdienas operatīvo darbību kā arī par Grāmatvedības likumam atbilstošu grāmatvedību un uz  kapitālsabiedrību attiecināmo informācijas publiskošanas prasību izpildi, un rīkojas ar sabiedrības mantu un līdzekļiem atbilstoši likumiem, statūtiem un dalībnieku sapulces lēmumiem."
	Dina Šaknere (FM)

	24.
	Likumprojekts (grozījumi)
 "92.1 pants. Pamatkapitāla samazināšanas nosacījumi
(1) Sabiedrības pamatkapitālu samazina, dzēšot daļas un dzēsto daļu nominālvērtību iemaksājot attiecīgās publiskās personas budžetā.
(2) Mantiskā ieguldījuma priekšmets, ko publiska persona ieguldījusi sabiedrības pamatkapitālā ar atceļošu nosacījumu, pēc nosacījuma iestāšanās  atdodams publiskai personai, samazinot kapitālsabiedrības pamatkapitālu par nosacīti ieguldītā īpašuma ieguldījuma patieso vērtību.
	Priekšlikums
Ierosinām precizēt:
“(1) Sabiedrības pamatkapitālu samazina, dzēšot akcijas un dzēsto akciju nominālvērtību iemaksājot attiecīgās publiskās personas budžetā.”
Piedāvātā redakcija
-
	Liene Bertoki (LOTO)

	25.
	Likumprojekts (grozījumi)
 (11) Akcionārs pirms jautājumu izlemšanas akcionāru sapulcē lemj par:
1) pamatkapitāla palielināšanas nepieciešamību, veidu un apmēru,
2) pamatkapitāla samazināšanas nepieciešamību un apmēru,
3) sabiedrības reorganizāciju vai likvidāciju;
4) sabiedrības pārveidi;
5) citiem jautājumiem, kas ietilpst vai nodoti akcionāra kompetencē."
	Priekšlikums
Vai Akcionārs šā panta izpratnē ir Publiskas personas augstākā lēmējinstitūcija?
Priekšlikums: Definēt, kas ir Akcionārs.
Piedāvātā redakcija
-
	Liene Bertoki (LOTO)

	26.
	Likumprojekts (grozījumi)
 (2) Akcionāru sapulce var pieņemt lēmumus šādos jautājumos (arī tad, ja tie nav bijuši norādīti šā likuma 101.pantā noteiktajā paziņojumā):
1) valdes locekļu (ja sabiedrībā nav izveidota padome), padomes locekļu, likvidatora vai revidenta atsaukšana un jaunu ievēlēšana, kā arī jauno valdes locekļu, padomes locekļu, likvidatora vai revidenta atlīdzības noteikšana;
2) prasības celšana pret valdes un padomes locekļiem, likvidatoru vai revidentu;
3) kapitālsabiedrības darbības īpašās pārbaudes veikšana;
4) jauna akcionāru sapulces termiņa vai datuma noteikšana;
5) visos akcionāru sapulces kompetencē ietilpstošos jautājumos, par ko iepriekš pieņemts publiskas personas augstākās lēmējinstitūcijas lēmums vai rīkojums, kā arī jautājumos, kuros lēmums jāpieņem nekavējoties, lai nodrošinātu sabiedrības pārvaldības nepārtrauktību."
	Priekšlikums
Priekšlikums: 102.panta (2) daļas 1) punktā: lūdzam dzēst vārdu “jauno” pirms “valdes locekļu, padomes locekļu, likvidatora vai revidenta atlīdzības noteikšana.”, jo atlīdzības noteikšana ir attiecināma uz visiem valdes locekļiem.
Piedāvātā redakcija
-
	Liene Bertoki (LOTO)

	27.
	Likumprojekts (grozījumi)
 "(1) Padome ir sabiedrības pārraudzības institūcija, kas pārstāv sabiedrības intereses un šajā likumā un statūtos noteiktajos ietvaros uzrauga valdes darbību un sabiedrības attīstību."
	Priekšlikums
Priekšlikums: 107.panta (1) daļā precizēt: “Padome ir kapitālsabiedrības pārraudzības institūcija, kas pārstāv kapitālsabiedrības intereses un šajā likumā un statūtos noteiktajos ietvaros uzrauga valdes darbību un kapitālsabiedrības attīstību”
Piedāvātā redakcija
-
	Liene Bertoki (LOTO)

	28.
	Likumprojekts (grozījumi)
 Papildināt 107.panta otrās daļas 2.punktu aiz vārdiem "un citiem jautājumiem" ar vārdiem "kā arī izstrādā un iesniedz akcionāru sapulcei izskatīšanai padomes atalgojuma politiku."
	Priekšlikums
Priekšlikums: labot kļūdu un grozījumu izteikt šādā redakcijā:
Papildināt 107.panta otrās daļas 12.punktu aiz vārdiem "un citiem jautājumiem" ar vārdiem "kā arī izstrādā un iesniedz akcionāru sapulcei izskatīšanai padomes atalgojuma politiku."
Piedāvātā redakcija
-
	Liene Bertoki (LOTO)

	29.
	Likumprojekts (grozījumi)
 "156. pants. Lēmums par reorganizācijas uzsākšanu
(1) Publiskas personas kapitālsabiedrības reorganizācijas procesu, kura rezultātā tā kļūst par publiski privātu vai privātu kapitālsabiedrību, reorganizē Komerclikuma noteiktajā kārtībā, ievērojot šajā likumā noteiktās īpatnības.
(2) Reorganizācijas procesu, pamatojoties uz publiskas personas līdzdalības izvērtējumu, uzsāk ar publiskas personas augstākās lēmējinstitūcijas lēmumu (rīkojumu), kurā norāda:
1) reorganizējamos subjektus;
2) plānoto reorganizācijas veidu;
3) reorganizācijas beigu termiņu;
4) publiskās personas kapitāla daļu turētāju iegūstošajā sabiedrībā;
5) valsts līdzdalības stratēģisko mērķi iegūstošajā sabiedrībā;
6) citus būtiskus reorganizācijas noteikumus.
(3) Publiskas personas kapitālsabiedrības reorganizācijas procesā, kura rezultātā tā kļūst par publiski privātu vai privātu kapitālsabiedrību, tiek gatavots reorganizācijas prospekts un iesaistīto sabiedrību līguma projektu pārbauda zvērināts revidents.
(6) Publiskas personas kapitālsabiedrības reorganizācijas procesā iegūstošā sabiedrība var būt tikai kapitālsabiedrība."
	Priekšlikums
Priekšlikums: labot kļūdu numerācijā un grozījumu izteikt šādā redakcijā:
"156. pants. Lēmums par reorganizācijas uzsākšanu
(..)
(4) Publiskas personas kapitālsabiedrības reorganizācijas procesā iegūstošā sabiedrība var būt tikai kapitālsabiedrība."
 
Piedāvātā redakcija
-
	Liene Bertoki (LOTO)

	30.
	Anotācija (ex-ante)
Anotācijas (ex-ante) nosaukums
	Priekšlikums
Lai Likuma normu piemērotājiem un trešajām personām būtu viennozīmīgi skaidras Likuma prasības, lūdzam likumprojekta anotācijā iekļaut skaidrojošo aprakstu, kas sniegts izziņas 130. punktā par grozījumiem Likuma 47. pantā, 159. punktā par grozījumiem Likuma 66. pantā, 178. punktā par grozījumiem Likuma 74. pantā un 199. punktā par grozījumiem Likuma 94. pantā saistībā ar to, vai attiecīgajā pantā iekļautās prasības attiecas uz iekšējo revidentu vai ārējo revidentu.
Piedāvātā redakcija
-
	Ieva Purviņa (FM)



